13. serbski ewangelski domizniski dźeń we Wulkich Ždźarach přewjedli
Wulke Ždźary (AK/SN). Serbski ewangelski domizniski dźeń we Wojerowskim regionje křesćanow we wěrje zesylnja, pohonja jich serbsku rěču zachować a zhromadnosć hajić. To bě wčera poselstwo 13. domizniskeho dnja we Wulkich Ždźarach. Wot lěta 2007 so tónle dźeń stajnje na hinašim městnje wotměwa. Iniciator bě Joachim Nagel, wot 1992 hač do 2012 farar ewangelskeje janskeje wosady Wojerecy-nowe město z wokolnymi wsami. Wón organizowaše tehdy swjedźeń wěry a žiwjenskeho wjesela.
szl_Latn szl_Latn